      
   ԱՄՓՈՓԱԹԵՐԹ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	[bookmark: _Hlk206499406]1.  ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	13.08.2026

	
	№ 01/9-1/21676-2026

	Ուսումնասիրելով Ձեր 31.07.2026թ-ի N ԴԽ/23.3/29230-2026 գրությամբ ներկայացված  ՀՀ կառավարության որոշման նախագիծը, հայտնում ենք հետևյալը.
Նախագծով առաջարկվում է ՀՀ 2026թ-ի պետական բյուջեի «1212. Տարածքային զարգացում» ծրագրի «12026. Ազդակիր բնակավայրերի և համայնքների բյուջեներին հատկացվող համայնքային մասհանումներ» միջոցառման շրջանակում ՀՀ կառավարության տրամադրության տակ առկա 834.6 մլն դրամ չբաշխված միջոցները բաշխել Հայաստանի Հանրապետության Սյունիքի, Լոռու, Կոտայքի և Գեղարքունիքի մարզերի 7 համայնքների 41 ազդակիր բնակավայրերին։
Հաշվի առնելով, որ ՀՀ կառավարության 01.09.2022թ-ի N 1370-Ն որոշման 1-ին կետով հաստատված հավելվածով սահմանված են համայնքային մասհանումների հաշվին իրականացվող ծրագրերի ուղղությունները և դրանց նշանակությունը, այդ թվում՝ ջրամատակարարման և ջրահեռացման, սոցիալական, ճանապարհաշինական և տրանսպորտային ու այլ բնույթի միջոցառումները, առաջարկում ենք.

ա/ Նախագծի N 2 հավելվածում մեկ տողով ներկայացված՝ «ՀՀ Լոռու մարզի Ալավերդի համայնքի Շնող բնակավայրում խմելու ջրամատակարարման համակարգի կառուցման շինարարական աշխատանքների իրականացում և ավտոբուսի ձեռքբերում» ծրագիրը (ընդհանուր արժեքը 114,844.6 հազար դրամ) տարանջատել ըստ ծրագրի առանձին միջոցառումների (ըստ ոլորտային նշանակության)՝ յուրաքանչյուր միջոցառման համար նախատեսված ֆինանսական ցուցանիշների առանձին նշմամբ:
բ/ Նախագծի տեղեկանք հիմնավորման մեջ բացահայտել «ՀՀ Լոռու մարզի Փամբակ համայնքում գյուղատնտեսական մեքենա-սարքավորումների և ճանապարհաշինական տեխնիկայի ձեռքբերում» ծրագրում ճանապարհաշինական տեխնիկայի ձեռքբերման համար միջոցների նախատեսման համապատասխանությունը ՀՀ կառավարության 01.09.2022թ-ի N 1370-Ն որոշման 1-ին կետով հաստատված հավելվածով սահմանված համայնքային մասհանումների ծախսման ծրագրերին, նկատի ունենալով, որ նշված հավելվածով ճանապարհաշինական տեխնիկայի ձեռքբերումը, որպես առանձին նշանակության ծախսի ուղղություն, նախատեսված չէ:

	
























Ընդունվել է.
Կատարվել է համապատասխան փոփոխությունը:








 Ընդունվել է.
Ծրագրում կատարվել է համապատասխան փոփոխություններ:









	2. ՀՀ ԿՈՏԱՅՔԻ ՄԱՐԶՊԵՏԻ ԱՇԽԱՏԱԿԱԶՄ
	05.08.2026

	
	№ 01/10/06838-2026

	        «Հայաստանի Հանրապետության 2026 թվականի պետական բյուջեի մասին» օրենքում և «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ՀՀ Կոտայքի մարզպետի աշխատակազմը առաջարկություն չունի։
	Ընդունվել է ի գիտություն։

	3. ՀՀ Լոռու մարզպետի աշխատակազմ
	05.08.2026

	
	№  01/109,1/06708-2026

	Ի պատասխան Ձեր 03.08.26թ. թիվ ԴԽ/23.3/29576-2026 գրության, տեղեկացնում ենք, որ ծանոթացել ենք ««Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծին և դրա վերաբերյալ առաջարկություններ և դիտողություններ չունենք:     
	Ընդունվել է ի գիտություն։

	4. ՀՀ Գեղարքունիքի մարզպետի աշխատակազմ
	05.08.2026

	
	№ 01//6737-2026

	    ՀՀ Գեղարքունիքի մարզպետի աշխատակազմի համապատասխան ստորաբաժանումներում քննարկվել է ««Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը:
    Կառավարության որոշման նախագծի վերաբերյալ առաջարկություններ չունենք։
	Ընդունվել է ի գիտություն։

	5. ՀՀ Սյունիքի մարզպետի աշխատակազմ
	07.08.2026

	
	№ 01//05032-2026

	Ի պատասխան Ձեր գրության հայտնում ենք, որ ««Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը քննարկվել է Սյունիքի մարզպետի աշխատակազմում, ինչի վերաբերյալ առաջարկում ենք որոշման նախագծի հիմնավորման այն մասը, որտեղ նշվում է, մասնավորապես․
«․․․Այսպիսով, «Զանգեզուրի պղնձամոլիբդենային կոմբինատ» ՓԲԸ-ի վճարված ռոյալթիից կօգտվեն Քաջարան համայնքի՝ Քաջարան, Քաջարանց, Լեռնաձոր, Ներքին Գիրաթաղ, Կավճուտ, Անդոկավան, Կաթնառատ, և Կապան համայնքի՝ Կապան, Արծվանիկ, Սյունիք, Աճանան, Սևաքար, Չափնի, Ըրկենանց, Առաջաձոր, Նորաշենիկ ու Ձորաստան բնակավայրերը։
«Կապանի լեռնահարստացման կոմբինատ» ՓԲԸ» ՓԲԸ-ից՝ Կապան համայնքի Գեղանուշ, Կապան, Սյունիք և Աճանան բնակավայրերը:»,  
վերախմբագրել հետևյալ բովանդակությամբ․
«․․․Այսպիսով, «Զանգեզուրի պղնձամոլիբդենային կոմբինատ» ՓԲԸ-ի վճարված ռոյալթիից կօգտվեն Քաջարան համայնքի՝ Քաջարան, Քաջարանց, Լեռնաձոր, Ներքին Գիրաթաղ, Կավճուտ, Անդոկավան, Կաթնառատ, և Կապան համայնքի՝ Կապան քաղաքը։ «Կապանի լեռնահարստացման կոմբինատ» ՓԲԸ-ից՝ Կապան համայնքի Կապան քաղաքը:»։
	Միաժամանակ տեղեկացնում ենք, որ Վ․ Սարգսյանի անվան  զբոսայգու բարեկարգման ծրագիրը գտնվում է նախագծանախահաշվային փաստաթղթերի կազմման փուլում։
	Ընդունվել է ի գիտություն։

	6. ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ
	16.09.2026

	
	№ 02/16.5/32134-2026

	«Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ դիտարկումները.
1. Նախագծով առաջարկվում է ՀՀ Լոռու մարզի Փամբակ համայնքին հատկացվող 51,219.1 հազ. դրամը հատկացնել գյուղատնտեսական մեքենա-սարքավորումների և ճանապարհաշինական տեխնիկայի ձեռքբերման աշխատանքների իրականացման համար: Հարկ է նկատել, որ «ճանապարհաշինական տեխնիկայի ձեռքբերումը» դուրս է ՀՀ կառավարության 01.09.2022թ. N1370-Ն որոշմամբ սահմանված համայնքային մասհանումների ծախսման ծրագրով նախատեսված համապատասխան միջոցառումների շրջանակից, ոստի՝ անհրաժեշտ է խմբագրել և հստակեցնել Նախագիծը (այդ թվում նաև Նախագծի հիմնավորումը)՝ համապատասխանեցնելով նշյալ որոշման պահանջներին։
1. Լրացուցիչ հստակեցման կամ խմբագրման կարիք ունի Նախագծով նախատեսվող` Ալավերդի համայնքի համար ավտոբուսի ձեռքբերման միջոցառումը՝ հաշվի առնելով այն հանգամանքը, որ ՀՀ վարչապետի 2019 թվականի մարտի 19-ի թիվ 278-Ա որոշմամբ հաստատված ՀՀ պետական տարեկան բյուջեներով նախատեսված սուբվենցիաներից բացի ՀՀ համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի հայտերի գնահատման միջգերատեսչական հանձնաժողովի կողմից 2024 թվականին հավանության է արժանացել համանման միջոցառում՝ 179,500․0 հազ․ դրամ արժեքով։


	





Ընդունվել է.
Ծրագրում կատարվել է համապատասխան փոփոխություններ:







Չի ընդունվել.
2024 թվականին ձեռք բերված ավտոբուսները սպասարկում են Ալավերդի, Սանահին և Ակներ բնակավայրերը, մինչդեռ Նախագծով նախատեսվող ավտոբուսի ձեռքբերումը նպատակաուղղված է ազդակիր Շնող և Ախթալա բնակավայրերի ներհամայնքային տրանսպորտային սպասարկման ապահովմանը։ Հետևաբար նախատեսվող միջոցառումը չի կրկնում 2024 թվականին իրականացված միջոցառումը, քանի որ վերաբերում է այլ բնակավայրերի տրանսպորտային սպասարկմանը։
Շնող և Ախթալա բնակավայրերի միջև և Ալավերդի համայնքի մյուս բնակավայրերի հետ տրանսպորտային հաղորդակցության բարելավման անհրաժեշտությունը բարձրացվել է նաև ազդակիր բնակավայրերի բնակչության կողմից։
Միաժամանակ, միջոցառումը համապատասխանում է ՀՀ կառավարության 2022 թվականի սեպտեմբերի 1-ի N 1370-Ն որոշման հավելվածի 2-րդ կետի 6-րդ ենթակետի «գ» պարբերությանը, որով նախատեսված է բնակչության ներհամայնքային տեղափոխության նպատակով տրանսպորտային ավտոպարկերի հիմնում և ընդհանուր օգտագործման տրանսպորտային միջոցների ձեռքբերում։
Հետևաբար 2024 թվականին համանման միջոցառման իրականացված լինելը հիմք չէ Նախագծով նախատեսված ավտոբուսի ձեռքբերման միջոցառումը կրկնվող կամ լրացուցիչ հստակեցման կարիք ունեցող համարելու համար։



